Cuneiform Tablet Kt 88/k 487 (ArAn 10 ArAn 10 36)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
um-ma en-um-a-šur-ma a-na pì-lá-aḫ-IŠTAR qí-bi₄-ma a-ḫi a-ta be-lí a-ta a-lá-nu-kà a-ḫa-am ša-ni-am ú-lá i-šu a-na u₄-mì ša té-ṭá-ra-ni eṭ-ra-ni-ma lá a-ma-ší-ka lu šu-um-kà be-et gu₅-mu-ur-tim ša iš-ḫa-ra a-ṣé-er be-tí-a im-qú-ut-ma be-tí-a i-dí-ma i-na ki-dim wa-áš-ba-ku be-lí a-ta a-ṣé-er KÙ.BABBAR-áp-ka 50 GÍN pá-ni-am ú-kà-lu ù u₄-ma-am KÙ.BABBAR ma-lá ra-du-im ra-dí-a-ma qá-tí a-na áš-ri-šu-nu lu-ta-er-ma lu šu-um-kà a-ḫi a-ta be-lí a-ta KÙ.BABBAR 1 GÍN lí tù-šé-qá-ra-ma li-bi₄ lá i-ma-ra-aṣ a-na ma-nim ša-nim lá-áp-nu